На основу чл.13. Закона о предшколском васпитању и образовању („Сл.гл. РС“ бр. 18/10, 101/17, 113/17 - др. закон, 95/18 - др. закон и 10/19, 86/19 - други закон, 157/2020 - др. закон, 123/2021 - др. закон и 129/2021), чл. 108-117 Статута Предшколске установе „Моје детињство“ Чачак бр. 663 од 06.02.2020. године у вези са одлуком Управног одбора Предшколске установе “Моје детињство“ Чачак број 981 од 26.03.2025.године, у складу са Правилником о ближим условима за утврђивање приоритета за упис деце у предшколску установу („Сл. Гласник РС“ бр. 44/11), директор Предшколске установе „Моје детињство“ Чачак расписује следећи:

**КОНКУРС ЗА ПРИЈЕМ ДЕЦЕ**

**У ПРЕДШКОЛСКУ УСТАНОВУ „МОЈЕ ДЕТИЊСТВО“ ЧАЧАК**

**ЗА РАДНУ 2025/2026. ГОДИНУ**

**у периоду од 31. марта до 14. априла 2025. године**

УСЛОВИ КОНКУРСА:

Слободна су следећа места:

**Градско подручје – 104 места**

|  |  |  |
| --- | --- | --- |
| **Годиште деце** | **Објекат** | **Број деце** |
| деца рођена од **1. марта 2024. године** до **28. фебруара 2025. године** | ***„Мали капетан“ -*** *Немањина 60* | 36 |
| ***„Бисери“*** – *Његошева бб, Љубић кеј* | 12 |
| ***„Младост“*** -*Книћанинова бб, Љубић кеј* | 12 |
| деца рођена од **1. марта 2023. године** до **29. фебруара 2024. године** | ***„Младост“*** - *Книћанинова бб, Љубић кеј* | 2 |
| ***„Колибри“*** *- Др.Драгише Мишовић* | 2 |
| деца рођена од **1. марта 2022. године** до **28. фебруара 2023. године** | ***„Младост“* -** *Книћанинова бб, Љубић кеј* | 3 |
| ***„Лептирић“ -****Немањина 78* | 20 |
| ***„Полетарац“ -*** *Хајдук Вељкова 9* | 13 |
| деца рођена од **1. марта 2021. године** до **28. фебруара 2022. године** | ***„Полетарац“ -*** *Хајдук Вељкова 9* | 2 |
| деца рођена од **1. марта 2020. године** до **28. фебруара 2021. године** | ***„Бисери“*** – *Његошева бб, Љубић кеј* | 2 |

**Сеоско подручје – 83 места**

|  |  |  |
| --- | --- | --- |
| **Годиште деце** | **Објекат** | **Број деце** |
| деца рођена од **1. марта 2024. године** до **28. фебруара 2025. године** | ***„Звончица“*** *Мрчајевци* | 12 |
| ***„Ђурђевак“*** *Пријевор* | 3 |
| ***„Бубамара“*** *Прељина* | 3 |
| ***„Заблаће“*** *Заблаће бб* | 12 |
| деца рођена од **1. марта 2023. године** до **29. фебруара 2024. године** | ***„Пчелица“*** *Слатина* | 15 |
| ***„Ђурђевак“*** *Пријевор* | 4 |
| ***„Дечији гај“*** *Александра Савића 35/1* | 15 |
| ***„Бубамара“*** *Прељина* | 3 |
| деца рођена од **1. марта 2022. године** до **28. фебруара 2023. године** | ***„Дечији гај“*** *Александра Савића 35/1* | 3 |
| деца рођена од **1. марта 2021. године** до **28. фебруара 2022. године** | ***„Заблаће“*** *Заблаће бб* | 1 |
| деца рођена од **1. марта 2020. године** до **28. фебруара 2021. године** | ***„Заблаће“*** *Заблаће бб* | 3 |
| деца рођена од **1. марта 2019. године** до **29. фебруара 2020. године** | ***„Бубамара“*** *Прељина* | 2 |
| ***„Заблаће“*** *Заблаће бб* | 7 |

**Конкурс ће трајати почев од 31. марта до 14. априла 2025. године.**

**1.Захтев за упис детета се подноси електронским путем, на линку [www.euprava.gov.rs](http://www.euprava.gov.rs/).**

**На сајту установе** <https://mojedetinjstvo.edu.rs/> **налази се детаљно упутство о начину попуњавања електронске пријаве за упис детета у предшколску установу.**

За овако поднете пријаве систем аутоматски прибавља податке из Матичне књиге рођених и Централног регистра обавезног социјалног осигурања, тако да родитељ/др.законски заступник **не прибавља ова документа.**

**Истовремено са захтевом** за упис детета доставља се **додатна документација** на Порталу еУправа. Додатна документација зависи од статуса родитеља/другог законског заступника и/или детета.

Да би се захтев поднет електронским путем сматрао потпуним захтевом, неопходно је да родитељ/др.законски заступник поднесе обавезну документацију и додатну документацију, на начин што ће ову документацију скенирати и **окачити на Портал приликом подношења захтева**. Изузетно, уколико из неког разлога подносилац захтева није у могућности да достави документацију путем Портала, то може учинити тако што ће скенирану документацију послати на mail: [konkurs.upis@gmail.com](mailto:konkurs.upis@gmail.com) позивајући се на деловодни број добијен преко Портала еУправа.

**2.Захтев за упис детета са потребном документацијом може се предати лично сваког радног дана од 31. марта до 14. априла 2025. године искључиво у времену од 12.00 до 14.00 часова** у управи Предшколске установе „Моје детињство“ Чачак, у објекту „Мали капетан“, у Немањиној 60 .

Образац Захтева за упис детета **може се преузети** са сајта установе <https://mojedetinjstvo.edu.rs/>.

Уколико родитељ електронским путем поднесе само захтев, без достављања обавезне документације, захтев ће се сматрати непотпуним.

Обавештења везана за пријаву електронским путем, коришћењем услуге е Вртић, могу се добити на **телефон број 064/8513069, у времену од 10.00 до 14.00 часова.**

Подносилац може на самом захтеву **дати сагласност** да запослени у Предшколској установи неопходне податке прибавља по службеној дужности (податке из Матичне књиге рођених, податке о радно-правном статусу и податак о тренутном пребивалишту који су садржани у Матичној књизи, бази Централног регистра обавезног социјалног осигурања и бази Министарства унутрашњих послова), **или сам прибавља неопходну целокупну или део документације.**

**А) Обавезна документација:**

1. **Извод из матичне књиге рођених** за дете за које се конкурише и другу децу која живе у породици (родитељ/други законски заступник подноси лично или прибавља установа по службеној дужности, уз сагласност родитеља/другог законског заступника)
2. **Уверење о пребивалишту** за свако дете које живи у породици (родитељ/други законски заступник подноси лично или прибавља установа по службеној дужности, уз сагласност родитеља/другог законског заступника)
3. **Доказ о радно-правном статусу родитеља:**

**3.1.** за лица у радном односу - уверење о упису у Централни регистар обавезног социјалног осигурања РС **или уверење Републичког фонда за пензијско и инвалидско осигурање са подацима о стажу осигурања – листинг (не старије од 1 месеца);**

**3.2** за предузетнике –потврда или одштампан извод из АПР-а којим се доказује активан статус привредног субјекта у регистру;

**3.3.** за пољопривреднике или чланове њиховог породичног домаћинства – потврда или одштампан извод којим се доказује активан статус у Електронском регистру пољопривредних газдинстава (Еаграр);

**3.4.** за студенте -фотокопија индекса (прва страна и датум последње уписаног семестра);

**3.5.** за пензионере – решење /потврда Фонда ПИО или последњи чек пензије

**3.6.** за лица запослена у иностранству-потврда/уговор о запослењу;

1. **Доказ о оствареним примањима родитеља/другог законског заступника**

* потврда о висини нето примања за оба родитеља / др.законских заступника за последња три месеца – **фебруар 2025**. године**, јануар 2025**. године, **децембар 2024.** године (напомена: уколико нису имали примања у претходна три месеца, достављају потврду о висини нето примања за последња три месеца у којима су имали примања, а уколико су имали примања у периоду краћем од претходна три месеца достављају потврду за тај краћи период);
* за родитеља који је корисник права на накнаду за негу детета (породиљско одсуство) – потврда о висини нето примања Градске управе за друштвене делатности, Служба друштвене бриге о деци ( Железничка бр.7. 2. спрат)
* приходи од самосталне делатности

\* **за паушалце**- просечна месечна основица по одбитку пореза и доприноса из Пореске управе;

\* **за предузетнике** који себи не исплаћује зараду-ППДГ-1С;

\* **за предузетнике** који себи исплаћују зараду-3 обрачунска листића

* приходи по основу пензије и инвалиднине-последњи чек,
* приходи остварени од зараде родитеља који је/су у иностранству – потврда или уговор о раду који садржи износ зараде;
* друге потврде којима се може утврдити висина прихода родитеља;

**Напомена:** за родитеља који се налази у иностранству и не поседује друге доказе о радно-правном статусу и приходима, родитељ који подноси захтев доставља доказ о привременом боравку у иностранству као и изјаву оверену од стране јавног бележника о запослењу и приходима.

**Б) Додатна документација – уколико деца припадају некој од следећих категорија:**

* 1. Деца жртве насиља у породици (Доказ: одлука надлежног органа, препорука или потврда Центра за социјални рад);
  2. Деца из породица која користе неки облик социјалне заштите и деца без родитељског старања (Доказ: фотокопија Решења Центра за социјални рад);
  3. Деца родитеља који самостално врше родитељско право (Доказ: пресуда о разводу брака; одлука суда о вршењу родитељског права; извод из матичне књиге рођених за децу неутврђеног очинства; извод из матичне књиге умрлих за другог родитеља или одлука суда о проглашењу несталог лица за умрло);
  4. деца из социјално нестимулативних средина и средина у којој је угрожено здравље, безбедност и развој детета (Доказ:препорука или потврда Центра за социјални рад или других организација);
  5. деца која су тешко оболела или са сметњама у психофизичком развоју (Доказ:медицинска документација детета);
  6. деца из породица у којој је дете које је тешко оболело или има сметње у психофизичком развоју (Доказ: медицинска документација брата/сестре);
  7. деца тешко оболелих родитеља (доказ: решења о инвалидности или медицинска документација о болести родитеља);
  8. деца чији су родитељи ратни војни инвалиди или имају статус расељеног или прогнаног лица (Доказ: одлука надлежног органа о признању статуса војног инвалида, расељеног или прогнаног лица).

**Разматраће се само потпуна документација која је у складу са условима конкурса.**

директор Сузана Симеуновић